Philip K. Dick
Store norske leksikon,Språk og litteratur,Litteraturtyper,Science fiction
Philip K. Dick er en amerikansk science fiction-forfatter. Bøkene hans konsentrerer seg om en diskusjon av virkelighetsbegrepet. Hans mest kjente roman er The Man in the High Castle (1962; norsk oversettelse Mannen i Høyborgen, 1977). Boka ble adaptert som TV-serie i 2015.
Av hans andre bøker bør Do Androids Dream of Electric Sheep (1968; norsk oversettelse Livstyvene 1995 nevnes. Denne ble filmatisert av Ridley Scott i 1982 under tittelen Blade Runner. Our Friends from Frolix 8 kom i 1970 (norsk oversettelse Hjelp fra rommet, 1973) og A Scanner Darkly i 1975. Sistnevnte ble filmatisert av Richard Linklater i 2006.Dick regnes som en av de mest innflytelsesrike og nyskapende forfattere innen science fiction, og hans arbeider har inspirert en lang rekke forfattere og filmskapere. Blant filmer som baserer seg på hans fortellinger finner vi blant annet, i tillegg til Blade Runner og A Scanner Darkly, Paul Verhoevens Total Recall (1990), Steven Spielbergs Minority Report (2002) og John Woos Paycheck (2003). Les mer i Store norske leksikon science fiction